18. november 2020

Kære beboere

Vi har, grundet situationen med Covid-19, været nødt til at udsætte og aflyse forskellige arrangementer og det er vi desværre nødt til at gøre igen.

Vort ordinære afdelingsmøde (2020) udskydes foreløbigt til afholdelse i 1. kvartal 2021.

Bestyrelsen har desværre måttet beslutte, at aflyse årets store julearrangement d. 28-11-2020.

Vi kan desværre heller ikke holde fast i den, forholdsvis, nye tradition ”nissetid” for børnene på ejendomskontoret.

Bestyrelsen, har efter et ønske fra personalet på ejendomskontoret, valgt at imødekomme ønsket om at ændre på åbningstiden på ejendomskontoret. Derfor vil der fra d. 1. december 2020 ikke være åbent i tidsrummet kl. 12.00 til 13.00 (mandag til torsdag). Dette er for at sikre et godt arbejdsmiljø på ejendomskontoret. Lukketiden gælder både for telefonisk og personlig henvendelse på ejendomskontoret.

Man får naturligvis muligheden for at blive omstillet til vagten, ved uopsættelige og akutte opgaver (fx vandskade, manglende el eller hvis man sidder fast i en elevator mm.).

Samtidig vil vi gerne benytte lejligheden til at ønske Jer alle tak for den måde I har været med til at passe på hinanden og personalet, i denne lidt underlige og specielle tid. Vi ser alle frem til at tiderne igen bliver normale.

Bestyrelsen ønsker Jer alle en god jul og et godt nytår.

Med venlig hilsen

Afdelingsbestyrelsen og ejendomskontoret